text: Глыбоцкая раённая арганізацыя ГА "БРСМ" | Глубокский район | Глубокое | Новости Глубокого | Новости Глубокского района | Глубокский райисполком
  Галоўная / Сацыяльная сфера / Глыбоцкая раённая арганізацыя ГА "БРСМ"
  ГЛЫБОЦКАЯ РАЁННАЯ АРГАНІЗАЦЫЯ ГА «БРСМ»
  Выконваючы абавязкі першага сакратара Глыбоцкага РК ГА «БРСМ» - Казлова Юлія Георгіеўна
  вул. Леніна, 42, каб. № 12, 24,
  г. Глыбокае, 211800
  Тэл.: 8(02156)55978
  Грамадскае аб'яднанне «Беларускі рэспубліканскі саюз моладзі» з'яўляецца правапераемнікам камсамола Беларусі, Саюза моладзі Беларусі, Беларускага патрыятычнага саюза моладзі, Беларускага саюза моладзі. Рашэнне аб яго стварэнні было прынята 6 верасня 2002 г. на аб'яднальным з'ездзе.
  Членам ГА «БРСМ» можа быць любы грамадзянін Рэспублікі Беларусь, асоба без грамадзянства, а таксама замежныя грамадзяне, якія пастаянна пражываюць у Рэспубліцы Беларусь, ва ўзросце ад 14 да 31 года, якія прызнаюць Устаў і праграмныя дакументы ГА «БРСМ».
  У кожнага з нас ёсць ідэі, задумкі, творчыя планы. Рэалізаваць іх можна са сваімі аднадумцамі. Кожны малады чалавек павінен мець магчымасць быць пачутым, абмеркаваць пытанні, якія яго хвалююць, з іншымі зацікаўленымі людзьмі (аднагодкамі, прадстаўнікамі старэйшага пакалення, экспертамі, прадстаўнікамі ўлады), даведацца, што ён можа зрабіць для вырашэння існуючых праблем, а таксама атрымаць падтрымку сваіх далейшых дзеянняў.
  БРСМ аб'ядноўвае сотні тысяч юнакоў і дзяўчат і гатовы падтрымаць усе крэатыўныя ідэі, дапамагчы рэалізаваць вашыя таленты і здольнасці, каб натхненне прынесла плён, а праца – задавальненне і радасць! Калі ты лічыш, што здольны на большае, - будзь з намі! Мы-адна каманда! Ад нашых спраў, ідэй і інтарэсаў залежыць заўтрашні дзень Арганізацыі. Мы запрашаем у сваю каманду ўсіх, хто хоча зрабіць навакольны свет ярчэй; усіх, у каго шмат займальных ідэй; усіх, хто гатовы да новых уражанняў і адкрыццяў; усіх, хто ўмее марыць і хоча быць карысным.
  Сёння БРСМ і кампанія Autоhelp запрашаюць цябе ўключыцца ў сумесную праграму «Маладзёжны білет – твая сацыяльная падтрымка!» Зацікавіліся? Уся інфармацыя на сайце Autоhelp.
  На 1 студзеня 2020 года Глыбоцкая раённая арганізацыя аб'ядноўвала 1247 чалавек (24,5 % ад агульнай колькасці моладзі).
  Мы ўпэўненыя: гэты год будзе напоўнены добрымі і запамінальнымі справамі, святамі і падарожжамі, захапляльнымі паходамі, пазнавальнымі гульнямі, займальнымі конкурсамі. Вы зможаце прыняць актыўны ўдзел у творчых праектах, акцыях, спартыўных праграмах, моладзевых форумах і іншых мерапрыемствах, якія арганізуюцца Беларускім рэспубліканскім саюзам моладзі. Мы чакаем кожнага з вас у першасных арганізацыях устаноў адукацыі, арганізацый і прадпрыемстваў